અમદાવાદ– શેરબજાર સતત છઠ્ઠા દિવસે નરમાઈ સાથે બંધ રહ્યું હતું. ગ્લોબલ માર્કેટના નેગેટિવ ન્યૂઝ પાછળ આજે સવારે શેરોની જાતે-જાતમાં પેનિક સેલીંગ ચાલુ રહ્યું હતું. નોર્થ કોરિયા અને અમેરિકા વચ્ચે તંગદિલી વધી છે. જેથી વિશ્વના સ્ટોક માર્કેટમાં ભારે ગભરાટ છવાયેલો રહ્યો હતો. જો કે ટ્રેડિંગ સેશનના મધ્યભાગ પછી બ્લુચિપ શેરોમાં નીચા મથાળે નવી લેવાલીનો ટેકો આવ્યો હતો. જેથી માર્કેટ ઘટયા મથાળેથી બાઉન્સબેક થયું હતું. ટ્રેડિંગ સેશનને અંતે બીએસઈ સેન્સેક્સ 26.87(0.08 ટકા) ઘટી 31,599.76 બંધ રહ્યો હતો. તેમજ નિફટી ઈન્ડેક્સ 1.10(0.01 ટકા) ઘટી 9871.50 બંધ થયો હતો.